в стратегията „Европа 2020“ (8) и в съобщението „Общата селскостопанска политика през 2020 г.“ (9).
 (5)
 В този смисъл нарастващото значение на екологичните аспекти в рамките на ОСП налага да се постави по-силно ударение върху елементите на земеделския статистическия отчет, свързани с околната среда. Поради това следва да бъдат въведени някои променливи, които улесняват измерването на степента на въздействие на земеделска дейност върху околната среда.
 (6)
 Ефективното наблюдение на земеделския сектор може да се подобри, като се опрости събирането на данни, а конкретно по отношение на данните относно активите и в рамките на приложимото — като се спазват международните счетоводни стандарти (МСС) и международните стандарти за финансово отчитане (МСФО), приети с Регламент (ЕО) No 1126/2008 на Комисията от 3 ноември 2008 година за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета (10). Когато е уместно, определенията и методиките следва да вземат под внимание класифицирането, използвано при изследването на структурата на земеделските стопанства съгласно Регламент (ЕО) No 1166/2008 на Европейския парламент и на Съвета от 19 ноември 2008 г. относно изследванията на структурата на земеделските стопанства и изследването на земеделските производствени методи и за отмяна на Регламент (ЕИО) No 571/88 (11) на Съвета с цел събирането на данни допълнително да се опрости и хармонизира.
 (7)
 С цел да се подобри точността на информацията е необходимо да се разграничат по-добре данните, отнасящи се до земеделска дейност, от данните за други доходоносни дейности, пряко свързани със стопанството.
 (8)
 С оглед опростяване на административното управление, както и за разширяване на възможностите на обобщаване на данните за екологични анализи, често променящите се кодове на общини следва да бъдат заменени с географски позовавания.
 (9)
 Целесъобразно е да се преразгледа класифицирането на данните в групи и категории по силата на Регламент (ЕО) No 868/2008, за да се отразят промените в земеделието и използването на данните за анализи на политиката.
 (10)
 Тъй като е възможно подготовката за събиране на данни за количествата на определени вещества в торове да изисква много време, на държавите-членки следва да се разреши отсрочка за предаването на тези данни.
 (11)
 Надлежно изготвените земеделски счетоводни отчети се предават на Комисията от определения от всяка държава-членка орган за връзка съгласно член 7 от Регламент (ЕО) No 1217/2009. Следва да се предвиди разпоредба, съгласно която органът за връзка да предава съответната информация директно на Комисията посредством изградената от нея за целите на горепосочения регламент компютризирана система, която позволява електронния обмен на изискваната информация на базата на модели, предоставяни на органа за връзка посредством системата. Следва също да се предвиди Комисията, посредством Комитета на Общността за системата за земеделска счетоводна информация, да уведомява държавите-членки относно общите условия за изграждане на компютризираната система.
 (12)
 Предвид мащаба на промените във връзка с ОСП и вида на информацията, изисквана за анализиране на данните след приемането на Регламент (ЕО) No 868/2008, от съображения за яснота посоченият регламент следва да бъде заменен с нов акт. Поради това Регламент (ЕО) No 868/2008 следва да бъде отменен, считано от 1 януари 2014 г., но